CELEX: C2005/330/14
Language: sl
Date: 2005-12-24 00:00:00
Title: Zadeva C-363/05: Predlog za sprejem predhodne odločbe na podlagi navodila VAT and Duties Tribunals, London z dne  19. septembra 2005  v zadevi J.P. Morgan Fleming Claverhouse Investment Trust plc in The Association of Investment Trust Companies proti Commissioners of HM Revenue and Customs

24.12.2005   
            
            
               SL
            
            
               Uradni list Evropske unije
            
            
               C 330/7
            
         Predlog za sprejem predhodne odločbe na podlagi navodila VAT and Duties Tribunals, London z dne 19. septembra 2005 v zadevi J.P. Morgan Fleming Claverhouse Investment Trust plc in The Association of Investment Trust Companies proti Commissioners of HM Revenue and Customs
   (Zadeva C-363/05)
   (2005/C 330/14)
   Jezik postopka: angleščina
   VAT and Duties Tribunals, London je z navodilom z dne 19. septembra 2005 v zadevi J.P. Morgan Fleming Claverhouse Investment Trust plc in The Association of Investment Trust Companies proti Commissioners of HM Revenue and Customs, ki ga je sodno tajništvo prejelo 26. septembra 2005, Sodišču Evropskih skupnosti predložil predlog za sprejem predhodne odločbe.
   VAT and Duties Tribunals, London predlaga Sodišču, naj odloči o naslednjih vprašanjih:
   
               1.
            
            
               Ali besede „posebni investicijski skladi“ v členu 13B(d)(6) Šeste Direktive (1) lahko vključujejo zaprte investicijske sklade, kot so „investment trust companies“ (investicijske družbe)?
            
         
               2.
            
            
               Če je odgovor na prvo vprašanje pritrdilen, ali stavek „ki jih opredelijo države članice“ v členu 13B(d)(6):
               
                           a.
                        
                        
                           državam članicam dovoli, da izberejo določene izmed „posebnih investicijskih skladov“ v njihovi pristojnosti, za katerega velja oprostitev davka na opravljanje storitev upravljanja in druge izključi od te oprostitve, ali
                        
                     
                           b.
                        
                        
                           pomeni, da morajo države članice določiti tiste sklade v njihovi pristojnosti, za katere velja opredelitev „posebni investicijski skladi“, in da davčna oprostitev zajema vse take sklade?
                        
                     
         
               3.
            
            
               Če se odgovor na drugo vprašanje glasi, da države članice lahko izberejo za katere „posebne investicijske sklade“ velja oprostitev davka, kako načela davčne nevtralnosti, enake obravnave in preprečevanja izkrivljanja konkurence vplivajo na izvajanje te pravice do proste presoje?
            
         
               4.
            
            
               Ali ima člen 13B(d)(6) neposredni učinek?
            
         
      (1)  Šesta Direktiva Sveta 77/388/EGS z dne 17. maja 1977 o usklajevanju zakonodaje držav članic o prometnih davkih - Skupni sistem davka na dodano vrednost: enotna osnova za odmero, UL L 145, 13.6.1977, str. 1.